open-index/open-wikipedia-markdown huggingface dataset:
Aberin rautatieasema (Gwynedd)

**Aberin rautatieasema** oli rautatieasema Abergwyngregynin kylässä Gwyneddin alueella, Walesissa. Se sijaitsi North Wales Coast Linen varrella.

## Historia
Aberin aseman avasi Chester and Holyhead Railway 1. toukokuuta 1848. Siellä oli kaksi laituria. Länteen kulkevien junien laiturilla oli kaksikerroksinen tiilinen asemarakennus, toisella laiturilla yksinkertainen odotushuone. Asemalla oli myös rahtiliikenteelle tarkoitettu sivuraide, jota käytti erityisesti aseman lähellä sijainnut Lord Penrynin saviliusketehdas.

1950-luvulle tultaessa syrjäisen aseman liikenne alkoi olla vähäistä. Se suljettiin matkustajilta 1. toukokuuta 1848. Rahtiliikenteen käytössä se pysyi vielä 4. toukokuuta 1964 asti. Asemarakennus on yhä olemassa ja käytössä yksityisasumuksena. Laiturit ja muut rakennukset sen sijaan on purettu.

## Lähteet
* 

### Viitteet
Llanfairfechanin rautatieasema

**Llanfairfechanin rautatieasema** on rautatieasema Llanfairfechanin kaupungissa Conwyn alueella, Walesissa. Se sijaitsee North Wales Coast Linen varrella.

Asema avattiin toukokuussa 1860. Sitä käytti 14&nbsp;040 matkustajaa kaudella 2017–2018.

## Lähteet
* 

### Viitteet
Solidaarisuusvero

**Solidaarisuusveroksi** kutsutaan Suomen valtion ansiotuloveroasteikkoon vuonna 2013 lisättyä korkeinta progressioporrasta.

Valtion ansiotulovero on Suomessa progressiivinen. Veroprosentti nousee portaittain tulojen noustessa. Vuonna 2013 veroasteikkoon lisättiin uusi porras 100 000&nbsp;euroa ylittäville vuosituloille. Niille määrättiin 31,75 prosentin vero, kun aiemmin korkein veroprosentti oli ollut 29,75 %. Tätä veroporrasta kutsutaan solidaarisuusveroksi.

Solidaarisuusveroa kiristettiin myöhemmin laskemalla progressioporrasta 90&nbsp;000 euroon vuonna 2015 ja lopulta 72&nbsp;300 euroon vuosiksi 2016–2017. Vuonna 2018 solidaarisuusveron alaraja on 74&nbsp;200 euroa ja veroprosentti 31,25.

Alkuperäisen suunnitelman mukaan solidaarisuusveron oli tarkoitus olla väliaikainen veronkiristys. Koska tuloveroasteikosta päätetään vuosittain, ei ole takeita, että solidaarisuusveron periminen lopetettaisiin. Rinteen hallituksen on tarkoitus jatkaa solidaarisuusveroa kauden loppuun.

Orpon hallitus on nostamassa solidaarisuusveron alarajaa 150&nbsp;000 euroon.

## Vaikutukset
Vatt:n selvityksen mukaan solidaarisuusvero aiheutti haitallisia käyttäytymismuutoksia: se sai ihmiset hankkimaan vähemmän verotettavia tuloja. Etenkin suurituloisimmat väistivät siten veroa hyvin tehokkaasti. Tämä voi myös heikentää aineettoman pääoman kertymistä. Tehokkaammin veroja saisi kerättyä keskiluokalta.

## Lähteet
Kiertotalouden kiinnostavimmat

**Kiertotalouden kiinnostavimmat** on Sitran kokoama luettelo uusista kiinnostavista kiertotalousyrityksistä. 

Lista julkaistiin lokakuussa 2016, ja siinä oli silloin 19 yritystä. Silloin Sitran edustaja mietti, onko listalla sata esimerkkiä siihen mennessä, kun Suomi täyttää sata vuotta. Lista ei ole pelkkä lista itsensä vuoksi vaan Sitran mukaan tarkoitus on että se lisää ymmärrystä siitä, mitä kiertotalouden toimintamallit käytännössä tarkoittavat yrityksille ja niiden asiakkaille. Listalla oli joulukuun lopussa 2017 kuitenkin 97 yritystä ja joukko perinteisen käsityöammatin taitajia.

## Lähteet

## Aiheesta muualla
* Sitra kasvatti listaa yrityksistä, jotka näkevät kiertotaloudessa bisneksen – nyt mukana myös nyhtökaurafirma. Yle 28.12.2017
* Yritysesimerkit. Sitra.
Tabarnia

**Tabarnia** on kuvitteellinen Tarragonan ja Barcelonan provinssien osien unioni Espanjassa. Tabarniaan luetuilla alueilla ei ole mitään oikeaa hallinnollista yhteyttä, mutta Katalonian kriisin yhteydessä vuoden 2017 lopulla perinteisessä ja sosiaalisessa mediassa nousi esiin kampanja, jolla vaadittiin Tabarnian eroa muusta Kataloniasta. Kampanja käyttää samoja taloudellisia, kulttuurillisia, demografisia ja etnisiä argumentteja kuin Katalonian itsenäisyysliike vaatiessaan Tabarnian eroa itsenäiseksi julistautuneesta Katalonasta ja liittymistä Espanjan itsehallinnolliseksi alueeksi. 

Tabarnian alueella asuisi 6,1 miljoonaa Katalonian 7,5 miljoonasta asukkaasta, ja sille kuuluisivat tärkeimmät talous- ja teollisuuskeskittymät sekä useimmat turistikohteet. Barcelonan suurkaupunkialueella espanja on valtakieli, kun taas maaseudulla katalaaninkieliset ovat enemmistönä. 

Kampanjan tunnuslause on englanninkielinen "Barcelona is not Catalonia", joka matkii Katalonian itsenäisyysliikkeen mottoa "Catalonia is not Spain". Espanjan pääkaupunki Madrid lähialueineen muodostaa oman itsehallintoalueensa, mutta Tabarnian kohdalla itsenäisyysvaatimus on osaksi vitsi ja sosiaalisen median meemi. Joulunpyhinä syntyi myös mediailmiö Catabàrnia: kunnat, jotka haluavat erota Tabarniasta ja liittyä Kataloniaan.

## Lähteet

## Aiheesta muualla
* http://www.bcnisnotcat.es/
Walesin kansalliskirjasto

**Walesin kansalliskirjasto** (, , lyh. NLW) on Aberystwythin kaupungissa sijaitseva Walesin kansalliskirjasto. Kansalliskirjasto sijaitsee mäellä Aberystwythin yliopiston Penglaisin kampuksen lounaispuolella; paikalta on hyvät näkymät Aberystwythiin ja lännessä sijaitsevalle merialueelle (Cardigan Bay). Kirjasto on yksi Britannian kolmesta kansalliskirjastosta (British Libraryn ja Skotlannin kansalliskirjaston ohella) ja eräs Britannian vapaakappalekirjastoista.

Walesin kansalliskirjasto perustettiin 19. maaliskuuta 1907 annetulla asetuksella, jolla perustettiin myös Walesin kansallismuseo. Kansalliskirjaston rakennustyöt aloitettiin vuonna 1911 ja rakennus otettiin käyttöön vuonna 1916. Kirjastoa on sittemmin laajennettu useasti. Kevällä 2013 raportoitiin erästä kirjaston laajennusosaa koskevasta kattopalosta. 

## Lähteet

## Aiheesta muualla
Bangorin hiippakunta

**Bangorin hiippakunta** on Walesin kirkon hiippakunta Pohjois-Walesissa. Sen alueeseen kuuluvat Anglesey, suurin osa Caernarfonshiresta ja Merionethshiresta sekä Montgomeryshiren länsiosa.
USS Wexford County

**USS Wexford County** (runkonumero LST-1168) oli Yhdysvaltain laivaston vuonna 1953 vesillelaskettu Terrebonne Parish -luokan maihinnousualus ().

## Valmistus

Alus tilattiin Christy Corporationilta Sturgeon Baystä Wisconsinista, missä köli laskettiin 27. helmikuuta 1952. Alus laskettiin vesille 28. marraskuuta 1953 kumminaan Philip K. Wrigleyn puoliso ja otettiin palvelukseen 15. kesäkuuta 1954 ensimmäisenä päällikkönään Victor Vansant.

## Palvelus
Alus poistettiin palveluksesta 29. lokakuuta 1971 ja se luovutettiin Espanjalle vielä samana päivänä.

## Espanjan laivasto
Espanja laivastoon alus otettiin palvelukseen nimellä *Martín Álvarez* (L12). Alus poistettiin palveluksesta vuonna 1980.

## Lähteet
*

### Viitteet
Hank Ballard

**Hank Ballard** (oikealta nimeltään **John H. Kendricks**, 18. marraskuuta 1927 Detroit, Michigan – 2. maaliskuuta 2003 Los Angeles, Kalifornia) oli yhdysvaltalainen rhythm and blues- ja doo-wop-laulaja ja lauluntekijä.

Ballard aloitti laulajanuransa vuonna 1953 detroitilaisessa doo-wop-yhtyeessä The Royals. Yhtyeen ensimmäinen levytys Ballard laulusolistinaan oli ”Get It” (1953), joka nousi R&B-listan top-10:een. Yhtye vaihtoi nimekseen The Midnighters ja sai vuonna 1954 R&B-listan ykköshitin kappaleella ”Work with Me Annie”, joka nousi myös poplistalle. Sitä seurasi joukko uusia hittejä, joita usein yhdisti Ballardin rohkeat sanoitukset.

Alun menestystä seurasi yli kolmen vuoden hiljaisempi kausi. Kun Ballardin vuonna 1958 kirjoittamasta ”The Twist” -kappaleesta oli tullut suurhitti Chubby Checkerin esittämänä, myös Ballard ja Midnighters palasivat listasuosioon vuoden 1960 poplistan top-10-singleillään ”Finger Poppin’ Time” ja ”Let’s Go, Let’s Go, Let’s Go”. Suosion hiivuttua myöhemmin uudelleen yhtye hajosi ja Ballard aloitti soolouran. 1960-luvun lopulla ja 1970-luvun alussa James Brown tuotti useita Ballardin singlejä.

Pidettyään pitkän tauon musiikista Ballard kokosi Midnightersin uudelleen 1980-luvun puolivälissä ja aloitti jälleen konsertoinnin. Ballard nimettiin Rock and Roll Hall of Fameen vuonna 1990. Hän kuoli vuonna 2003 sairastettuaan pitkään kurkkusyöpää.

## Lähteet
Anne Puonti

**Anne Maarit Puonti**, o.s. **Loisa** (s. 20. toukokuuta 1963 Savitaipale) on Kuurojen Palvelusäätiön toimitusjohtaja vuodesta 2021 lähtien.

Vuosina 2006–2021 Puonti toimi tasavallan presidentin kanslian linnanvoutina.

Puontin puoliso on liikkeenjohdon konsultti Mikko Puonti. Puonti valmistui kasvatustieteiden maisteriksi Joensuun yliopistosta 1987 ja väitteli filosofian tohtoriksi Helsingin yliopistossa 2004. Ennen linnanvoudin tehtäviään hän työskenteli keskusrikospoliisissa hallintojohtajana 2005–2006, kehittämispäällikkönä 2003–2004 ja tutkijana 1991–1999. Helsingin yliopiston tutkijana Puonti toimi 1999–2002, opettaja hän oli 1986–1991. 

## Lähteet

## Aiheesta muualla
* Yrittäjämäistä johtamista oppimassa. Valtiovarainministeriö, Työ 2.0
Alankomaiden parlamentti

**Alankomaiden parlamentti** () on Alankomaiden kaksikamarinen lainsäädäntöelin, joka koostuu senaatista (*Eerste Kamer*) ja edustajainhuoneesta (*Tweede Kamer*). Molemmat kamarit kokoustavat Haagin Binnenhofissa.

Vaalikausi on 4 vuotta sekä alahuoneessa että ylähuoneessa.

## Alahuone (Edustajainhuone)
Alahuoneen 150 edustajaa valitaan suhteellisella puoliavoimella listavaalilla yhdestä vaalipiiristä ilman äänikynnystä. (Siis 0,67 % äänistä riittää edustajapaikkaan.) Äänestäjien valinnat muuttavat listan ehdokkaiden järjestystä, jos ehdokas saa ainakin 25 % yhden paikan äänimäärästä. Yhden paikan äänimäärä tarkoittaa listan saamaa äänimäärää jaettuna listan saamien paikkojen määrällä.

## Ylähuone (Senaatti)
Ylähuoneen 75 jäsentä valitaan suhteellisella puoliavoimella listavaalilla yhdestä vaalipiiristä ilman äänikynnystä. Vaali on epäsuora: äänestäjinä ovat Alankomaiden 12 alueneuvostoa. Ääniä painotetaan alueen väestöllä. Ehdokkaan sijan muuttuminen vaatii 50 % paikan äänimäärästä.

## Lähteet

## Aiheesta muualla
* Virallinen sivusto
Skotlannin kansalliskirjasto

**Skotlannin kansalliskirjasto** (, lyh. NLS; , ) on Edinburghin kaupungissa toimiva Skotlannin kansalliskirjasto. Kirjasto on yksi Britannian kolmesta kansalliskirjastosta (British Libraryn ja Walesin kansalliskirjaston ohella) ja se on yksi kuudesta vapaakappaleoikeuskirjastosta Britanniassa tai Irlannissa. Skotlannin kansalliskirjaston vapaakappaleoikeus on peräisin vuodelta 1710.

Skotlannin kansalliskirjasto juontaa historiansa vuonna 1689 perustettuun Edinburghin asianajajien (tiedekunnan) kirjastoon. Vuonna 1925 tämä yksityinen kirjasto muutettiin asetuksella Skotlannin kansalliskirjastoksi. Kansalliskirjaston rakennukselle (George IV Bridge -rakennus) saatiin sekä yksityistä lahjoitusrahaa (huomattavana lahjoittajana Sir Alexander Grant of Forres), että valtion budjettirahaa. Rakennustyöt alkoivat 1938, ja saatiin valmiiksi 1956. Kansalliskirjastolle valmistui uudisrakennus (Causewayside-rakennus) Edinburghin eteläosaan vuosina 1989 ja 1995. Vuonna 2016 Glasgow’n Kelvin Halliin avattiin kansalliskirjaston yleisötiloja.

Kirjasto on eräs wikipedistin palkanneita kansalliskirjastoja.
Kansalliskirjasto on panostanut voimakkaasti aineistonsa digitalisointiin. Syyskuussa 2015 rapotoitiin, että kolmannes kirjaston kokoelmista oli tuotu kirjaston käyttäjien saataville verkkoon.

## Lähteet

## Aiheesta muualla
Asetoheksamidi

**Asetoheksamidi** (C15H20SN2O4) on sulfonyyliureajohdannaisiin kuuluva orgaaninen yhdiste. Yhdistettä voidaan käyttää lääketieteessä aikuistyypin diabeteksen hoitoon.

## Ominaisuudet ja käyttö
Huoneenlämpötilassa asetoheksamidi on väritöntä kiteistä ainetta. Yhdiste on veteen ja dietyylieetteriin käytännöllisesti katsoen liukenematonta, mutta liukenee emäksisiin liuoksiin, pyridiiniin ja vähäisessä määrin etanoliin ja kloroformiin. Asetoheksamidia voidaan käyttää aikuistyypin diabeteksen hoidossa ja se kuuluu niin kutsuttuihin ensimmäisen sukupolven sulfonyyliurealääkkeisiin. Aineen vaikutusmekanismi perustuu siihen, että se lisää insuliinin eritystä haiman β-soluista ja lisää perifeeristen solujen herkkyyttä insuliinille. Yhdiste metaboloituu maksassa aineenvaihduntatuotteiksi, jotka ovat myös lääkeaineina aktiivisia.

## Haittavaikutukset
Yleensä asetoheksamidin aiheuttavat haittavaikutukset ovat lieviä ja häviävät lääkkeen käytön lopettamisen jälkeen. Mahdollisia haittavaikutuksia ovat muun muassa liian alhainen varensokeritaso, pääkipu, huonovointisuus, oksentelu, ripuli, makuaistin häiriöt, ummetus, painon kasvaminen ja allergiset reaktiot.

## Valmistus
Asetoheksamidisynteesin ensimmäisessä vaiheessa p-aminoasetofenonista muodostetaan diatsoniumsuola reaktiolla natriumnitriitin kanssa. Tämä diatsoniumsuola reagoi rikkidioksidin ja kupari(I)kloridin kanssa, jolloin muodostuu sulfonyylikloridijohdannainen. Johdannainen reagoi ammoniakin kanssa muodostaen sulfonamidin. Synteesin viimeisessä vaiheessa sulfonamidin aminoryhmä reagoi sykloheksyyli-isosyanaatin kanssa asetoheksamidiksi.
:

## Lähteet
Sam & Dave

**Sam & Dave** oli yhdysvaltalainen soul- ja R&B-duo, jonka muodostivat Sam Moore (1935–2025) ja Dave Prater (1937–1988). Duo muistetaan useista 1960-luvun lopulla levyttämistään klassikoiksi nousseista kappaleista, kuten ”Soul Man”.

Etelävaltiolaisissa soul- ja R&B-klubeissa omilla tahoillaan laulaneet Moore ja Prater tapasivat toisensa Miamissa vuonna 1961 ja alkoivat levyttää yhdessä. He saivat vuonna 1965 levytyssopimuksen Atlantic Recordsille ja siirtyivät sen tytäryhtiölle Stax Recordsille. Staxin Isaac Hayes ja David Porter ryhtyivät tekemään duolle lauluja, joista listahiteiksi ja southern soulin klassikoiksi nousivat vuosina 1966–1968 esimerkiksi ”Soul Man”, ”Hold On! I’m Comin’” ja ”I Thank You”. Duo tunnettiin myös hyvin energisistä lavaesiintymisistään.

Kun Stax erosi Atlanticista vuonna 1968, Sam ja Dave menettivät samalla Hayesin ja Porterin sekä Booker T. & the M.G.’s -yhtyeen palvelukset. Kaksikko myös riiteli jatkuvasti keskenään, ja duo hajosi vuonna 1970. Sen jälkeen he palasivat useasti yhteen, mutta menestyksen aika oli jo ohi. Samin ja Daven musiikki sai uutta yleisöä vuonna 1980 *[[The Blues Brothers (elokuva)|The Blues Brothers]]* -elokuvan myötä, mikä toi duolle uusia konserttiesiintymisiä. Seuraavana vuonna duo hajosi viimeisen kerran. Prater jatkoi Sam & Dave -nimellä konsertointia laulaja Sam Danielsin kanssa. Prater kuoli auto-onnettomuudessa vuonna 1988. Moore jatkoi esiintymistä.

Sam & Dave nimettiin Rock and Roll Hall of Fameen vuonna 1992. ”Soul Man” valittiin vuonna 2018 Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.

## Diskografia
* *Hold On, I'm Comin*' (Stax, 1966)
* *Double Dynamite* (Stax, 1966)
* *Soul Men* (Stax, 1967)
* *I Thank You* (Atlantic, 1968)
* *Back at Cha* (United Artists, 1975)

## Lähteet

## Aiheesta muualla

* Kun soul tuli Suomeen Sam & Dave Kulttuuritalolla 20.10.1967 Arkistolinkki
Männynjuurikääpä

**Männynjuurikääpä** (*Heterobasidion annosum*) on Russulales-lahkoon kuuluva kääpäsieni, jota on pitkään pidetty samana lajina kuin kuusenjuurikääpä (*H. parviporum*). Männynjuurikääpä on erikoistunut erityisesti mäntyihin ja katajaan, mutta sitä tavataan myös lehtipuilla. Kuusessa se esiintyy harvemmin.

Sienen itiöemä on usein vaikeasti havaittavissa, sillä se sijaitsee tavallisesti juurten alapinnoilla. Se on väriltään vaalea ja siinä on selvä reunavalli. Pillit ovat pieniä, ja lajin tuoksua on kuvattu miellyttäväksi. Itiöemä voi olla lakillinen, mutta kasvaa useimmiten pinnanmyötäisesti (resupinaattisesti) runkoa ylös tai juuria pitkin.  

## Ekologinen merkitys
Männynjuurikäävän aiheuttama lahopuu muodostaa elinympäristöjä lukuisille metsälajeille. Lahopuusta riippuvaisia eliöitä ovat esimerkiksi monet kovakuoriaiset, kääpälajit ja koloissa pesivät linnut. Näin laji vaikuttaa metsien rakenteeseen ja ylläpitää ekosysteemin monimuotoisuutta.

## Vaikutus metsätalouteen
Männynjuurikääpä on merkittävä talousmetsän tuhoaja erityisesti harjualueilla. Se aiheuttaa *männyntyvitervastautia*, jossa puun tyvi ja juuristo lahoavat sisältäpäin. Tämä heikentää puun laatua ja tekee siitä käyttökelvottoman puunjalostuksessa. Laji leviää sekä itiöiden että juuriyhteyksien kautta. Leviäminen suvuttomien kuromaitiöiden sekä hyönteisten välityksellä on jossain määrin epävarmaa, mutta sitä pidetään mahdollisena. Lajia ei juuri tavata suomailla, ja Suomessa sen esiintyminen painottuu eteläisiin osiin. 

Käävän tuhoja voi yrittää vähentää erityisesti välttämällä hakkuita sulan maan aikana. Torjunta-aineina voi käyttää ureaa, joka käynnistää kannon oman suojaavan happamoittavan entsyymitoiminnan sekä harmaaorvakasta (*Phlebiopsis gigantea*) tehtyä valmistetta kantoihin. Mahdollista on myös hakkuun yhteydessä vaihtaa puulaji lehtipuiksi joista koivut ja etenkin haapa ovat parhaiten tuhosienen lahoa kestäviä. Männyt itse lisäävät juurikäävän ilmaantuessa luonnostaan pihkan eritystä, mikä estää sienen nousua puun runkoon.    

## Lähteet

## Aiheesta muualla
* Laji.fi: Männynjuurikääpä (''Heterobasidion annosum'')
* Metsäntutkimuslaitos (Metla): Männyntyvitervastauti 
* Mushroom Expert: Heterobasidion annosum
Landwasser

**Landwasser** on joki Kaakkois-Sveitsissä. Joen pituus on 31 kilometriä.

## Sijainti
Landwasser saa alkunsa Plessurin Alpeilta Weissfluhvuoren itäpuolelta noin 2&nbsp;500 metrin korkeudesta. Joki virtaa Graubündenin kantonissa Davosin, Schmittenin ja Bergün Filisurin kuntien alueella.

Landwasserviadukt ylittää joen lähellä Filisuria.

## Vesivoima
Joessa on kaksi pientä vesivoimalaa.

## Lähteet
*

### Viitteet

## Aiheesta muualla
E. M. Pekkinen

Maanrakennusliike **E. M. Pekkinen Oy** oli suomalainen maarakennusalan perheyritys. Vuonna 1960 perustettu yritys hakeutui konkurssiin syyskuussa 2024, mukaan lukien sen maa- ja kallioporauksiin erikoistunut tytäryhtiö Fingeo Oy.

Yrityksen perustaja oli Erkki M. Pekkinen. Yritys työllisti 88 henkeä vuonna 2016 liikevaihdon ollessa 29 miljoonaa euroa. Toimitusjohtaja oli Tahvo Pekkinen.

Yhtiön viime vuosien rakennuskohteisiin kuuului Helsingin keskustakirjaston maanrakennus- ja kellarin betonirakennusurakka. Muita urakoita ovat olleet Jorvin sairaalan perustustyöt ja Helsingin metroon sekä Helsingin seudun junaratoihin liittyvät työt. Yhtiö on toteuttanut myös maakaasulinjatöitä.

Konkurssihetkellä syyskuussa 2024 E. M. Pekkinen oli mukana Helsingin kaupungille tehtävissä rakennustöissä muun muassa Hakaniemen Lyyra-korttelissa, Ala-Malmin Longinojanpuistossa, Marian sairaalan liepeillä Kampissa ja Katajanokanlaiturilla.

## Lähteet

## Aiheesta muualla
* E. M. Pekkinen
Roni Remme

**Roni Remme** (s. 14. helmikuuta 1996) on kanadalainen alppihiihtäjä.

Nuorten talviolympialaisissa 2012 Remme saavutti hopeaa pujottelussa. Pyeongchangin olympialaisissa 2018 hän oli parhaimmillaan syöksylaskussa 23:s. Åren MM-kilpailuissa 2019 hän sijoittui alppiyhdistetyssä viidenneksi, pujottelussa 12:nneksi ja syöksylaskussa 28:nneksi. Pekingin olympialaisissa 2022 hän sijoittui sekä supersuurpujottelussa että syöksylaskussa 24:nneksi.

Alppihiihdon maailmancupissa Remme kilpaili ensimmäisen kerran Lake Louisen syöksylaskussa joulukuussa 2017. Ensimmäiset maailmancupin pisteensä hän saavutti Lienzin pujottelussa joulukuussa 2017 oltuaan 26:s. Kymmenen parhaan joukkoon hän sijoittui ensimmäisen kerran oltuaan kahdeksas Semmeringn pujottelussa joulukuussa 2018. Ensimmäisen palkintosijansa hän saavutti oltuaan toinen maailmancupkauden 2018−2019 ainoassa alppiyhdistetyssä Crans-Montanassa. Tämän jälkeen hän on parhaimmillaan sijoittunut seitsemänneksi Killingtonin pujottelussa joulukuussa 2019 ja Crans-Montanan alppiyhdistetyssä helmikuussa 2020.

## Lähteet
Math rock

**Math rock** on yksi indie rockin tyyleistä, joka syntyi Yhdysvalloissa 1980-luvulla. Sen syntyyn vaikuttivat sellaiset post-hardcore ja progressive rock -yhtyeet kuten King Crimson ja 1900-luvun puolivälin minimalistisen musiikin säveltäjät kuin Steve Reich. Math rock tunnetaan sen epätavanomaisista harmonioista ja tahtilajeista sekä sen progressive rock -vaikutteista. Math rock -kappaleet käyttävät usein synkopaatiota ja pitkiä instrumentaalisia kohtia, harvoin isompia määriä instrumentteja.

## Artisteja
* Battles
* Black Midi
* Giraffes? Giraffes!
* Hella
* Polvo
* Slint
* Tera Melos
* This Town Needs Guns
* Tricot
* Dance Gavin Dance

## Lähteet
Nothing Personal

__NOTOC__

**Nothing Personal** on yhdysvaltalaisen pop-punk-yhtyeen All Time Lowin kolmas studioalbumi, jonka julkaisi Hopeless Records 7. heinäkuuta 2009. Yhtye meni kiertueelle Australiaan ja Yhdysvaltoihin studioalbumin julkaisun jälkeen heinäkuussa 2009. He menivät elokuussa 2009 kiertueelle Eurooppaan The Audition yhtyeen kanssa.

Yhtyeen laulaja Alex Gaskarth sanoi haastattelussa yrittäneen tehdä syvällisempää ja kokeellisempaa albumia kuin edelliset.  Hän myös pitää albumia liian pop - vaikutteisena. 

Kappaleille "Weightless", "Damned If I Do Ya (Damned If I Don't" ja "Lost in Stereo" on julkaistu musiikkivideot.   

## Kappaleet

#
#
#
#
#
#
#
#
#
#
#
#

## Arvostelut

* Alternative Press:  
* Consequence of Sound: F 
## Lähteet
Albi Lumiukko

**Albi Lumiukko** (, ) on suomalainen 3D-tekniikalla toteutettu animaatiosarja. Sen ovat luoneet Mikko Kunnas ja Markus Majaluoma omistamalleen tuotantoyhtiölle Hima Light Oy:lle. Animaatiota on tehty 78 viiden minuutin pituista jaksoa. Lisäksi syksyllä 2017 julkaistiin 15 minuutin pituinen erityisjoulujakso VLMedia Oy:n jakelemalla DVD:llä *Albi – Lumisia seikkailuja*. Albi Lumiukkoa esitetään noin 30 maassa, muun muassa Ruotsissa, Norjassa, Tanskassa ja Kiinassa. Albi Lumiukko on kerännyt Yle Areenassa lähes 13 miljoonaa katsontakertaa ja on siten katsotuin kotimainen alle kouluikäisille katsojille suunnattu animaatiosarja.

## Juoni
Albi on leppoisa lumiukko, joka elelee ikilumen maassa seuranaan tomaattikeittotölkkihatussaan asustavat pikkulintu ja matonen sekä valas, rapu ja pingviini. Tutkimalla taikakirjaa Albi saa ideoita, joiden pohjalta hän piirtää ja rakentaa lumesta tarvitsemansa esineet. Lumessa on myös taikaa, joka saa esineet joskus käyttäytymään hassulla tavalla.

## Jaksot
Jaksoja on tehty syksyyn 2021 mennessä yhteensä 78 viiden minuutin pituista jaksoa sekä yksi 15 minuutin pituinen erityisjoulujakso nimeltään *Albi Lumiukko pelastaa joulun*.

## Hahmot
* Albi Lumiukko
* Ehe (mato)
* Trui (lintu)
* Wahlberg (valas)
* Pingri (pingviini)
* Krapi (rapu)
*Seeho (merihevonen)

## Kirjat
Albi Lumiukosta on julkaistu 13-osainen tv-jaksoista tutulla musiikilla ja ääniefekteillä rikastettu Storytel Original -äänikirjasarja, jonka on lukenut näyttelijä Martti Suosalo.

Albi Lumiukko -kirjat:

* Albi käy hammaslääkärissä (KVALITI, 2017), 
* Albi lähtee uimakouluun (KVALITI, 2019), 
* Albi ja villi tuoli (KVALITI, 2022), 

Albi käy hammaslääkärissä ja Albi lähtee uimakouluun kirjojen maailmanlaajuiset englanninkieliset käännösoikeudet on myyty Britanniaan. Albi käy hammaslääkärissä ja Albi lähtee uimakouluun kirjojen tšekinkieliset käännösoikeudet on myyty Albatros Medialle.

## Lähteet

## Aiheesta muualla
*Albi Lumiukko kiinalaisessa videosuoratoistopalvelussa iQiyi:ssä 
*Children's animation Albi, the Snowman travels to the Chinese market Yle 3.5.2016
*Nordvision annual report 2014: Finnish children's animation charms audiences
Komppaniaradio

**Komppaniaradio** on kenttäradio, jonka tarkoituksena on toimia komppanian toiminta-alueella puheradiona. Suomessa nykyään komppaniaradiot on luokiteltu LV 100 - LV 199 -tunnuksella, missä LV tarkoittaa radiolähetin - radiovastaanotinta. Aikaisemmin oli mahdollista, että oli radioyhteyksiä, joissa radiolähetin, L, ja radiovastaanton, V, olivat eri laite.

## Komppaniaradio Suomessa

**Komppaniaradiot 100–199**
*LV 101 / VRKWA, Kaisa
*LV 102, italialainen PRC 236-B
*LV 103, israelilainen AN/PRC-6 -radiopuhelimen korvannut radio, Suomessa 1982-
*LV 110, Metrikymmenen, englantilainen PRT 5401
*LV 141 hyppelevätaajuuksinen, israelilainen PRC-710
*LV 190 Panssarintorjuntaradio, saksalainen PRT 47D 
* sodanaikainen nimitys: K-radiot
* Yhdysvalloissa käytetään komppaniaradiona Motorola XTS 2500i:n tyyppistä digitaalista VHF/UHF -radiota, johon on lisätty puheensalaus, kunnes Joint Tactical Radio System-ohjelma tuottaa tavoitteen mukaisen ratkaisun  Sotilaskäytössä olevaa mallia kutsutaan Integrated, Intra-Squad Radio:ksi IISR.

## Lähteet
LV 101

**LV 101** eli (radio)lähetin-(radio)vastaanotin 101 oli Suomen puolustusvoimissa vuodesta 1947 käytetty ja 1970-luvulle saakka varastoitu käsiradiopuhelin, joka ajateltiin komppaniaradioksi. Sen alkuperäinen nimike ennen 1970-luvun LV-nimikkeitä oli VRKWA ja puhekielessä käytetty nimi Kaisa tai Käsi-Kaisa.  LV 101:ä oli ajateltu käytettäväksi joukkueissa, komppaniassa ja kranaatinheittimistössä. 

Radio on yhdysvaltalainen BC-611, jonka koko radiovarustuksen merkintä Yhdysvalloissa tarvikkeineen oli SCR 536. BC-611:ä ovat valmistaneet muun muassa Electrical Research Laboratories Inc. ja Galvin Manufacturing Yhdysvallossa. 

Galvin Manufacturing Corporationissa, josta myöhemmin kasvoi Motorola, johti radion suunnittelua vuonna 1940 Don Mitchell, ja radiopuhelimen sarjavalmistus aloitettiin kesäkuussa 1941. Alun perin radio oli aiottu maahanlaskujoukkojen yhteydenpitoon, mutta myöhemmin sen käyttö laajeni eri aselajeihin. Joidenkin tietojen mukaan radion valmistusmäärä olisi ollut 40&nbsp;000, ja Yhdysvaltain kotimarkkinoiden suojelemiseksi tätä radioylijäämää ei voitu enää toisen maailmansodan päättyessä lainsäädännön vuoksi palauttaa polkuhintaan Yhdysvaltoihin.

Radiot myytiin Euroopan maille, ja Suomen osuus ostoista on vuonna 1947 saattanut olla runsaat 225. Yhdysvaltain asevoimien Euroopan ylijäämän lisäksi radiota valmistettiin myös lisenssillä Sveitsissä Autophon AG:llä tavaramerkillä Fox ja Ranskassa Laboratoire General Des Télécommunicationsilla (LGT) edelleen 1950-luvun lopulla.

## Lähteet
So Wrong, It’s Right

__NOTOC__

**So Wrong, It’s Right** on yhdysvaltalaisen pop-punk-yhtye All Time Low’n toinen studioalbumi, jonka julkaisi Hopeless Records 25. syyskuuta 2007. Yhtye aloitti albumin nauhoittamisen 17. huhtikuuta 2017 Matt Squiren ja Paul Leavittin kanssa Marylandin SOMD Studiolla. He kirjoittivat viisitoista kappaletta, joista kolmetoista päätyi albumille. 

All Time Low’n ensimmäinen studioalbumi *[[The Party Scene]]* julkaistiin omakustanteena heinäkuussa 2005 ja herätti levy-yhtiöiden huomion. Yhtye yritti päästä Fueled by Ramen -levy-yhtiöön, joka ei hyväksynyt heitä, koska he olivat äskettäin saaneet toisen yhtyeen, Cute Is What We Aim For levy-yhtiölleen. 28. maaliskuuta 2006 he liittyivät Hopeless Recordsiin. Tämä on yhtyeen ensimmäinen levy-yhtiöllä julkaistu studioalbumi. 

## Kappaleet
#
#
#
#
#
#
#
#
#
#
#
#

## Arvostelut
* Alternative Press:   
* PunkNews:  

## Lähteet
Valkoinen linna (Monmoutshire)

**Valkoinen linna** () on normannien Englannin valloituksen jälkeen perustama linna Monmouthshiressa, Walesissa. Suuren walesilaiskapinan seurauksena kuningas Tapani muodosti "Kolmen linnan" lordikunnan, joka puolusti aluetta satojen vuosien ajan.

Ensimmäiset rakennelmat ovat olleet maa-ainesta ja puuta. Kuningas Juhana Maaton lahjoitti Grosmontin, Skenfrithin ja Valkoisen linnan Hubert de Burghille, joka jäi sotavangiksi Ranskassa. Palattuaan vankeudesta hän linnan takaisin pitkän omistajuuskiistan päätteeksi. 1260-luvun jälkeen linnaa laajennettiin walesilaisuhan vuoksi. Tällöin lisättiin kehämuuriin pyöreät tornit, korvattiin vanha sydänlinna sisemmällä porttihuoneella ja ulkopiha suljettiin uudella kehämuurilla, johon kuuluivat valtavat kulmatornit ja uusi portti.

Edvard I:n Walesin valloitus teki linnasta strategisesti vähempiarvoisen ja 1500-luvulla se oli jo huonossa kunnossa.

Cadwin omistuksessa oleva linna on Grade I -luokan suojelukohde. Hyvin säilyneet keskiaikaiset tornit ovat yksi suojeluperuste.

## Lähteet

## Aiheesta muualla
LaVern Baker

**LaVern Baker** (oikealta nimeltään **Delores Williams**, 11. marraskuuta 1929 Chicago, Illinois – 10. maaliskuuta 1997 New York) oli yhdysvaltalainen rhythm and blues -laulaja.

Laulajanuransa alussa Baker käytti taiteilijanimiä ”Little Miss Sharecropper” ja Bea Baker. Nimen LaVern Baker hän otti käyttöön vuonna 1952 liityttyään Todd Rhodesin yhtyeeseen laulajaksi. Hän teki sopimuksen Atlantic Recordsin kanssa vuonna 1953 ja julkaisi ensisinglensä ”Soul on Fire”. Latinalaistempoinen ”Tweedle Dee” (1955) nousi sekä R&B- että poplistoille. Myös seuraavat singlet ”Bop-Ting-A-Ling”, ”Play It Fair”, ”Still” ja ”Jim Dandy” nousivat R&B-listan top-10:iin. Baker esiintyi myös television musiikkiohjelmissa kuten *Ed Sullivan Show’ssa* sekä Alan Freedin rock-elokuvissa *Rock, Rock, Rock* ja *Mr. Rock & Roll*.

Bakerin seuraavia hittisinglejä olivat esimerkiksi ”I Cried a Tear” (1958) sekä Leiberin ja Stollerin kirjoittama ”Saved” (1960). Hän levytti myös Bessie Smith -tribuuttialbumin. Vuonna 1964 Baker jätti Atlanticin. Hän jatkoi levyttämistä ja konsertoimista vuoteen 1969 saakka. Sen jälkeen hän muutti Filippiineille ja työskenteli siellä Yhdysvaltain armeijan upseerikerhon managerina.

Palattuaan Yhdysvaltoihin vuonna 1988 Baker lauloi *[[Dick Tracy (elokuva)|Dick Tracy]]n* soundtrackilla, esiintyi pääosassa Broadway-musikaalissa *Black & Blue*, julkaisi paluualbumin ja esiintyi Chicagon bluesfestivaalilla.

Baker nimettiin Rock and Roll Hall of Fameen vuonna 1991. Hän kuoli vuonna 1997.

## Lähteet
Ilmari Haapakoski

**Eero Ilmari Haapakoski**, aik. *Hagfors* (27. helmikuuta 1893 Sortavala – 23. huhtikuuta 1929 Helsinki) oli suomalainen kapteeni, kirjankuvittaja ja koristetaiteilija. Hänet tunnetaan parhaiten Inkerin lipun suunnittelijana.

Haapakosken vanhemmat olivat Sortavalan opettajaseminaarin suomen ja ruotsin kielen lehtori Ernst Arthur Hagfors (1859–1900) ja Elin Sofia Mathilda Grönlund (1861–1902).  Hän pääsi ylioppilaaksi 1911 Helsingin Suomalaisesta Normaalilyseosta ja oli sitten kirjoilla Helsingin yliopistossa ja taideteollisuuskoulussa. Haapakoski opiskeli taidehistoriaa ja koristetaidetta ja oli piirustuksen opettajana Töölön yhteiskoulussa ja Viipurin piirustuskoulussa. 

Haapakoski osallistui Suomen sisällissotaan valkoisten puolella. Hän palveli sodan jälkeen Karjalan ratsujääkärirykmentissä 1918–1919 ja sotaministeriössä 1919 sekä yleisesikunnassa 1920-1924. Hänestä tuli reservikornetti 1919 ja hän suoritti aktiiviupseerikurssin kadettikoulussa 1920 ja opiskeli sen jälkeen ratsuväkikoulussa (*Ecole de cavalerie*) Saumurissa Ranskassa 1921–1922. Haapakoski ylennettiin luutnantiksi 1921 ja kapteeniksi 1926. Haapakoski oli suojeluskuntien ylipäällikön Lauri Malmbergin adjutanttina 1924–1928 ja viimeksi hän oli 1928–1929 komennettuna Hämeen ratsurykmenttiin.

Adjutanttina ollessaan Ilmari Haapakoski suunnitteli 1926-1927 suojeluskuntain yliesikunnan kahvihuoneen sisustuksen, ikkuna- ja seinämaalaukset, valaistuslaitteet ja kahvikaluston. *Kultainen Lahtari*-nimellä tunnettu kahvihuone sijaitsi Smolnan talon kellarikerroksessa, jossa aikanaan olivat sijainneet kenraalikuvernöörien halko- ja viinivarastot.

Inkerin lipun Haapakoski suunnitteli vuonna 1919 inkeriläisten vapaajoukkojen käyttöön. Hän teki myös kirjankuvituksia. 

Haapakoski oli naimisissa vuodesta 1920 Inkeri Maria Latun kanssa jonka isä oli inkeriläissyntyinen näyttelijä Iisakki Lattu. Ilmari Haapakosken vanhempi sisar Alli Maria Haapakoski (1888–1963) oli naimisissa suurlähettiläs Harri Holman kanssa. 

## Kuvitustöitä
* *Pohjolan poikia : kaksi kertomusta perimmästä Pohjolasta* ; kirjottanut Lauri Hannikainen ; kuvittaneet Onni Muusari ja Ilmari Haapakoski. Valistuksen lastenkirjasto n:o 8. Kansanopettajain Osakeyhtiö Valistus, Helsinki 1916
* *Mesikämmenen mailla : satunäytelmä ja -kuvaelmia* ; kirjoittanut Antti Rytkönen ; laulut säveltäneet Otto Kotilainen ja R. Raala ; kuvat piirtänyt Ilmari Haapakoski. Otava 1918

## Aiheesta muualla
* Ilmari Haapakoski sylissään koiranpentu, valokuva 1910-luvulta. Museovirasto, Historian kuvakokoelma (Finna)

## Lähteet
Juhana Hintsanen

**Markku Juhana (Jussi) Hintsanen** (12. toukokuuta 1945 Tampere – 12. marraskuuta 2013 Helsinki) oli suomalainen oikeustieteen kandidaatti työmarkkinalakimies ja suomentaja.

Hintsanen käänsi oikeustieteen opintojaan rahoittaakseen oululaiselle Kolmiokirjalle ''Jerry Cotton'' -kirjasarjaa saksankielisistä alkuteksteistä. Hänen jälkeensä kirjasarjaa toimittaneen Seppo Tuiskun avustajina olivat muun muassa teatteriohjaaja Pentti Pesä ja Jouko Raivio.

Varsinaisen työuransa Hintanen teki työmarkkinajuristina. Hän toimi pitkään Graafisen Teollisuuden Työnantajaliiton ja sen seuraajien Graafisen Teollisuuden Liiton sekä Viestintätyönantajien johtajana ja varatoimitusjohtana ja lopulta Viestintätyönantajien viimeisenä toimitusjohtajana vuosina 2002–2004. Hintsanen osallistui oman alansa lisäksi laajemminkin muun muassa yhteistoimintalainsäädännön sekä tekijänoikeuslainsäädännön kehittämiseen.

## Lähteet
Pinnaralli

Pinnaralli on lintuharrastajien keskinäinen kilpailu, jossa on tavoitteena havaita mahdollisimman monta lintulajia rajatulla alueella tietyssä ajassa. Pinnaralleja järjestää lintuharrastajien keskusjärjestö BirdLife Suomi ja sen alaiset paikallisyhdistykset. Vuosittain Suomessa järjestetään kymmeniä pinnaralleja. Kilpailemisen lisäksi pinnarallien tavoitteena on tuottaa lintuhavaintoja.

Tunnetuimpia suomalaisia pinnaralleja ovat toukokuussa järjestettävä valtakunnallinen Tornien taisto sekä Kuusamon SM-lintumaraton. Vuoden 2017 Tornien taistoon osallistui yli 320 joukkuetta ja noin 2&nbsp;500 henkilöä.  Tornien taistossa kilpailualueena on joukkueen itselleen varaama lintutorni tai muu torni, mutta tavallisesti pinnarallissa kaikki joukkueet kilpailevat samalla alueella. 

Yleisimpiä pinnaralleja Suomessa ovat eri vuodenaikoina järjestettävät maakunnalliset kilpailut, kuten talvipinnarallit tai kevätpinnarallit sekä tietyssä kunnassa tai muulla maantieteellisesti rajatulla alueella järjestettävät pinnarallit. Jälkimmäisistä esimerkkejä ovat Lauttasaariralli ja Ahvenanmaan ralli. Epätavallisemmista pinnaralleista tunnetuimpia on lintuharrastajamuusikko Eelis Raritétin organisoima Eeliksenpäivän unipinnaralli, jossa lintulajeja yritetään havaita nukkuessa.

Viime vuosien merkittävimpiä kansainvälisiä pinnaralleja on ollut Israelissa järjestettävä Champions of the flyway, jonka on voittanut vuosina 2016 ja 2017 suomalainen joukkue. Tapahtumalla kerätään samalla varoja lintujen salametsästyksen kitkemiseksi Välimeren alueella.  Usein pinnaralleihin saattaakin liittyä luonnonsuojeluun kohdistuva varainkeruu.

## Säännöt

Pinnarallissa joukkue saa yhden pinnan jokaisesta kilpailun aikana havaitsemastaan lintulajista. Havainto voi olla näkö tai kuulohavainto. Lajin harvinaisuus ei vaikuta siitä saatavaan pinnamäärään. Tehtyä havaintoa ei tarvitse todistaa, vaan kilpailu perustuu lintuharrastajien keskinäiseen luottamukseen. Jälkikäteen on pystyttävä kertomaan, missä ja milloin mikäkin lintulaji on havaittu. Kilpailun voittaa se joukkue, jolle kertyy kilpailuaikana eniten pinnoja. Mikäli päädytään tasatulokseen, ratkaistaan voittaja tavallisesti sen mukaan, kummalla joukkueella on enemmän niin sanottuja ässälajeja. Ässä tarkoittaa lajia, jota mikään muu joukkue ei ole havainnut.

Joukkueiden koko on tavallisesti 2–4 henkilöä, mutta joissain kilpailuissa voi olla luvallista kilpailla myös yksinään. Eko-ralliksi kutsutaan pinnarallia, jossa moottoriajoneuvoilla liikkuminen on kiellettyä. Pinnarallin kesto on yleensä 24 tuntia tai sitä vähemmän.

## Lähteet
Willie Toweel

**William ”Willie” Michael Toweel** (6. huhtikuuta 1934 Benoni – 25. joulukuuta 2017 Johannesburg) oli eteläafrikkalainen nyrkkeilijä ja olympiamitalisti.

Toweel voitti 51 kilogramman painoluokassa olympiapronssia Helsingissä 1952 hävittyään välierässään Yhdysvaltain Nate Brooksille. Toweel tuli nyrkkeilijäperheestä, ja yksi hänen veljistään voitti ammattilaisnyrkkeilyn maailmanmestaruuden. Toweel kuoli kotonaan Johannesburgissa 83-vuotiaana 25. joulukuuta 2017.

## Lähteet
* 
* Willie Toweel Bio, Stats, and Results Olympics at Sports-Reference.com 

### Viitteet
Kuusamon maanjäristys 2000

**Kuusamon maanjäristys 2000** tapahtui  kello 3.47.59 Suomen aikaa (UTC+3) Pohjois-Pohjanmaan Kuusamossa, 20&nbsp;kilometriä kaupungin keskustasta etelään. Järistyksen paikallinen magnitudi oli 3,5, ja se oli voimakkain Suomessa mitattu sitten vuoden 1979 Lappajärven järistyksen, jonka voimakkuus oli M<sub>L</sub>&nbsp;3,8.

Järistyksen hyposentri sijaitsi 12&nbsp;kilometrin syvyydessä. Helsingin yliopiston Seismologian instituutin mukaan järistys tapahtui Suomessa harvinaisessa normaalisiirrosympäristössä eli kalliolohkojen erkaantuessa toisistaan koillinen–lounas-suunnassa.

## Lähteet
Sissiradio

**Sissiradio** on kaukopartiotoiminnassa ja nykyään sissitoiminnassa käytettävä radio, yleensä sähkötysradio HF-taajuusalueella, jolla voi sähköttää, mutta ensimmäisiä malleja myöhemmissä radioissa myös puhua laajuusmodulaatiolla (AM) tai uusimmissa yksinauhalähetyksellä (SSB). 

Suomen puolustusvoimien ensimmäiset sissiradiot olivat Kyynel-radioita toisen maailmansodan aikana. 1960 alkoi Televa valmistaan ensimmäistä transistorikäyttöistä sissiradiota, LV 661:ä,. jota valmistettiin noin 130 kappaletta ja jonka puhekielinen nimitys oli Sipi. 

## Lähteet
Luettelo Pomarkun julkisista taideteoksista ja muistomerkeistä

**Luettelo Pomarkun julkisista taideteoksista ja muistomerkeistä** sisältää Pomarkun kunnassa olevat pysyvät patsaat, muistomerkit ja muistolaatat. 

## Lähteet
* 
* 

### Viitteet
Viktor Potapov

**Viktor Jakovlevitš Potapov** (, 29. maaliskuuta 1947 Dolgoprudnyi, Venäjän SFNT – 10. joulukuuta 2017 Dolgoprudnyi, Venäjä) oli Neuvostoliittoa edustanut purjehtija, olympiamitalisti, maailman- ja euroopanmestari.

Potapov voitti Finjollassa olympiapronssia Münchenissä 1972. Hän kilpaili eri veneluokissa myös Montréalissa 1976 ja Moskovassa 1980 sijoittuen kummallakin kerralla neljänneksi.

Olympiapronssinsa lisäksi Potapov voitti Tornado-luokassa maailmanmestaruuden vuosina 1978 ja 1980 sekä Euroopan mestaruuden vuonna 1981. Hän kuoli Dolgoprudnyissä 70-vuotiaana 10. joulukuuta 2017.

## Lähteet
* 
* Viktor Potapov Bio, Stats, and Results Olympics at Sports-Reference.com 

### Viitteet
Grigori Novak

**Grigori Irmovitš Novak** (, 5. maaliskuuta 1919 Tšernobyl, Kiovan kuvernementti – 10. heinäkuuta 1980 Moskova, Venäjän SFNT) oli Neuvostoliittoa edustanut painonnostaja, olympiamitalisti, maailman- ja euroopanmestari sekä monikymmenkertainen maailmanennätysmies.

Novak saavutti painoluokan 90 kg olympiahopeaa Helsingissä 1952. Hän saavutti urallaan myös maailman- ja euroopanmestauuksia sekä teki kymmeniä maailmanennätyksiä.

## Lähteet
* 
* Grigory Novak Bio, Stats, and Results Olympics at Sports-Reference.com 

### Viitteet
Jevgeni Lopatin

**Jevgeni Ivanovitš Lopatin** (, 29. maaliskuuta 1917 Balašov, Neuvosto-Venäjä – 21. heinäkuuta 2011) oli Neuvostoliittoa edustanut painonnostaja, olympiamitalisti ja Euroopan mestari.

Lopatin saavutti painoluokan 67,5 kg olympiahopeaa Helsingissä 1952. Hän saavutti urallaan myös MM-hopeaa ja Euroopan mestaruuden vuonna 1950 sekä EM-hopeaa vuonna 1947.

## Lähteet
* 
* Yevgeny Lopatin Bio, Stats, and Results Olympics at Sports-Reference.com 

### Viitteet

## Aiheesta muualla
Conway Marshin rautatieasema

**Conway Marshin rautatieasema** (tunnetaan myös nimellä **Conway Morfa**) oli rautatieasema lähellä Conwyn kaupunkia nykyisen Conwyn county borough’n alueella, Walesissa. Se sijaitsi North Wales Coast Linen varrella.

## Historia
Conway Marshin aseman avasi London and North Western Railway vuonna 1894. Se ei ollut mukana aikatauluissa, sillä se oli pääasiassa läheisen armeijan leirin ja ampumaratojen käytössä. Kun leiri suljettiin, asema pidettiin yhä auki matkustajaliikennettä varten. Matkustajaliikenteessä se tunnettiin nimellä Conway Morfa. Viimeisen kerran asemaa tiedetään käytetyn vuonna 1929. Sen rakennukset on purettu, eikä asemasta ole enää mitään jäljellä.

## Lähteet
* 

### Viitteet
Laura Tamminen

**Laura Inkeri Maliniemi** (o.s. **Tamminen**, myöh. **Parker**; 30. toukokuuta 1917 – 23. maaliskuuta 2001 Pålsboda, Ruotsi) oli suomalainen pikaluistelija.

Tamminen voitti yleisluistelijoiden MM-pronssia Tampereella 1939: hän sijoittui vähäväkisessä kilpailussa kolmanneksi Verné Leschen ja Liisa Salmen jälkeen pistein 252,81. Yleisluistelun Suomen-mestaruuskilpailuista Tamminen saavutti kolme hopea- ja kolme pronssimitalia. Tamminen aloitti uransa 14-vuotiaana yhdessä Verné Leschen kanssa vuonna 1932 ja lopetti vuonna 1939. Tamminen edusti Helsingin Luistinkiitäjiä.

Tammisen vanhemmat olivat Emil Albanus Tamminen ja Hilja Vilhelmiina (o.s. Silander). Tammisen puolisot olivat panimomestari Kalervo Parker (1918–1996) vuodesta 1944 ja kaivosinsinööri Martti Maliniemi (1920–1971) vuodesta 1949. Maliniemet muuttivat myöhemmin Ruotsiin asumaan. Tamminen valmistui Invalidisäätiön lääkintävoimisteluinstituutista 1947. Hän oli ammatiltaan sairaanhoitaja.

## Lähteet
* Jouko Nieminen: Jääkenttien kiitäjät: Suomen Luisteluliitto 1908–2010
* Profiili schaatsstatistieken.nl 

### Viitteet

## Aiheesta muualla
* Profiili speedskatingnews.info
Mätässara

**Mätässara** (*Carex cespitosa*) on sarakasvien (Cyperaceae) heimoon, sarojen (*Carex*) sukuun kuuluva kasvilaji. Se muistuttaa jokapaikansaraa (*Carex nigra*) sekä piukkasaraa (*Carex elata*), mutta eroaa niistä muun muassa lehtien tyvituppien ulkonäön sekä kasvutavan perusteella.

Mätässara kasvaa nimensä mukaisesti mättäinä, jotka ovat korkeita sekä tiiviitä ja koostuvat monista rennoista, pitkistä sekä kapeista lehdistä. Lehtien tyvitupet ovat kiiltävän punaruskeita. Mätässara on erilaistähkäinen saralaji ja sen kukintona oleva tähkistö koostuu yleensä yhdestä hedetähkästä sekä 1–3 emitähkästä. Alimman emitähkän tukilehti on kukintotähkistöä lyhyempi. Emikukat ovat kaksiluottisia, ja pullakot ovat vaaleanvihreitä. Tähkäsuomut ovat muuten mustia, mutta niissä on vaalea keskisuoni.

Mätässara kasvaa kosteilla kalkkipitoisilla niityillä ja soilla. Mätässaraa tavataan laajalti Euraasian havu- ja lehtimetsävyöhykkeiillä Saksasta Itä-Siperiaan asti. Suomessa mätässaraa tavataan sekä etelässä että pohjoisessa, yleisesti ottaen Ahvenanmaan, Varsinais-Suomen, Kanta- ja Päijät-Hämeen, Pohjois-Pohjanmaan, Kainuun sekä Lapin maakunnissa. Mätässara on Suomessa yleisimmillään Lapissa, hieman napapiirin pohjoispuolella.

## Lähteet

## Aiheesta muualla
* Laji.fi: Mätässara (''Carex cespitosa'')
* Kasviatlas 2018: Mätässaran (''Carex cespitosa'') levinneisyys Suomessa
* Luopioisten kasvisto: Mätässara (''Carex cespitosa'')
* Global Biodiversity Information Facility (GBIF): ''Carex cespitosa''
Conwyn rautatieasema

**Conwyn rautatieasema** on rautatieasema Conwyn kaupungissa Conwyn county borough’n alueella, Walesissa. Se sijaitsee North Wales Coast Linen varrella.

Asema avattiin 1. toukokuuta 1848 nimellä **Conway**. Sitä ehdotettiin suljettavaksi vuoden 1963 Beechingin leikkausten ensimmäisessä raportissa, ja sulkeminen tapahtui lopulta 14. helmikuuta 1966. Se avattiin uudelleen nykyisellä nimellään 29. kesäkuuta 1987.

Asemaa käytti 57&nbsp;006 matkustajaa kaudella 2017–2018.

## Lähteet
* 

### Viitteet
Hirvet (veistos)

**Hirvet** on suomalaisen kansantaiteilijan Arto Ali-Eskolan tekemä veistos Kiiruun puistossa Somerolla. Teos edustaa niin sanottua ITE-taidetta. Patsas oli kesällä 2003 esillä Kaustisella järjestetyssä *Itse tehty elämä*- eli *ITE*-näyttelyssä. Sieltä se tuotiin syksyllä 2003 Somerolle osaksi kesällä 2004 Kiiruun puistossa Somerolla järjestettyä ITE-taiteen katselmusta joka samalla muodosti kolmivuotisen *Kansankulttuurit kohtaavat* -hankkeen päätösnäyttelyn. Patsaan oli tarkoitus olla esillä Kiiruun puistossa vain näyttelyn ajan syksyyn 2004. Lopulta se kuitenkin jäi paikoilleen pysyvästi.

## Lähteet
Sveitsin kansalliskirjasto

**Sveitsin kansalliskirjasto** (, , ) on Sveitsin kansallinen kirjastolaitos. Sen pääpaikka sijaitsee Bernissä.

## Kansalliskirjaston päärakennus
Kansalliskirjasto perustettiin vuonna 1895 ja se toimi aluksi neljän huoneen asuinnossa Bernin kantakaupungissa. Vuonna 1899 kirjasto muutti avarampiin tiloihin ja kirjasto avattiin kaikkien sveitsiläisten käyttöön. Nykyinen, Sveitsin ainoa *Neuen Bauens* -tyyliä edustava kirjastorakennus rakennettiin vuosina 1927–1931. Rakennusta on laajennettu yhteensä 11&nbsp;800 neliömetrillä: ensin vuosina 1994–1997 itäisellä ja sitten vuosina 2005–2009 läntisellä rakennuksella. Näillä saatiin noin 140&nbsp;000 hyllymetrin säilytystilat. Tilojen on suunniteltu riittävän vuoden 2038 tienoille. 

## Muut osat
Kirjaston lisäksi kirjastolaitokseen kuuluu neljä muuta osaa. Kansalliskirjaston graafisessa kokoelmassa () säilytetään maan kuvallista kulttuuriperintöä. Kirjallisuusarkistoon () säilötään kirjallisuuteen liittyvää aineistoa. Nämä kaksi arkistoa sijaitsevat kansalliskirjaston päärakennuksessa Bernissä. Sveitsin kansallinen äänitearkisto () sijaitsee Luganossa. Centre Dürrenmatt Neuchâtel on kirjailija ja taiteilija Friedrich Dürrenmattin tuotantoa esittelevä ja säilyttävä kansalliskirjaston osa Neuchâtelissa.

## Lähteet

   
## Aiheesta muualla

*IFLA World Report - Switzerland (The International Federation of Library Associations and Institutions)   (ifla-world-report.org)
Mother (videopeli)

**Mother** (, myös nimellä **EarthBound Beginnings**) on Apen kehittämä ja Nintendon julkaisema roolipeli. Peli on julkaistu vuonna  Nintendo Entertainment Systemille (Famicom). 

Peli on samannimisen pelisarjan ensimmäinen osa. 
Peli julkaistiin aikoinaan ainoastaan Japanissa, mutta myöhemmin se sai kansainvälisen julkaisun nimellä EarthBound Beginnings Nintendon Virtual Console -palvelussa vuonna 2015.

Pelisarjan suunnittelija on Shigesato Itoi.
Itoille videopelisuunnittelu oli uusi aluevaltaus. 

Peli sijoittuu 1900-luvun lopun Yhdysvaltoihin ja se parodisoi lukuisia aikansa roolipelien piirteitä.

## Lähteet

## Aiheesta muualla
*
Shigesato Itoi

**Shigesato Itoi** (糸井 重里 Itoi Shigesato, s. 10. marraskuuta, 1948) on japanilainen tekstinsuunnittelija, esseisti, bloggari, sanoittaja, videopelisuunnittelija ja näyttelijä. Hän on luonut Nintendon Mother-pelisarjan.

## Katso myös
* Itoi Shigesato no Bass Tsuri No. 1 - Itoin suunnittelema kalastuspeli.
* Mother - Nintendon julkaisema konsoliroolipelisarja, jonka Itoi loi.
* Naapurini Totoro
* Norwegian Wood

## Aiheesta muualla
* Shigesato Itoin verkkosivusto
*
Morgraigin linna

**Morgraigin linnan** () on raunioitunut linna, joka sijaitsee Caerphillyn vuorilla lähellä Cardiffa ja Senghenyddia. Se oli useiden vuosien ajan unohdukissa, kunnes se kesällä 1895 löydettiin uudestaan. Aluksi sitä luultiin maalaistalon jäänteiksi, mutta paksut seinät ja ulkoasu paljastivat sen muuksi. 

## Arkeologiset tutkimukset
Löytö todettiin vuosien 1903–1904 aikana tehtyjen kaivausten jälkeen 1200-luvulta peräisin olevaksi linnaksi, jonka rakentaminen oli jäänyt kesken. Linnan rakentajasta ei ole varmuutta. Rakennuttajaksi on ehdotettu muun muassa walesilaista Senghenyddin lordia ja normannilaista Glamorganin lordia. Todennäköisimpänä rakennuttajana pidetään joko Gruffydd ap Rhysia (1256–1267) tai jaarli Richard de Clarea (1243–1262). Linna rakennettiin vuosien 1243–1267 välillä, ja sen omisti vuonna 1630 Sir Edward Lewis.

## Arkkitehtuuri
Linna on viisikulmio, joka on halkaisijaltaan noin 38–42 metriä. Siinä on neljä pyöreää tornia, joista suurin on neliskulmainen. Sisäänkäynti on lännessä. Linnan rakenteet ovat ristiriitaisia, ja sen vuoksi on epävarmaa, kuka sen loppujen lopuksi on rakentanut. Linna on toistaalta walesilaistyylistä karkeaa työtä, mutta sitä ei kuitenkaan ympäröi ojia, jotka ovat tyypillisiä Walesissa. Yhdessä tornissa on kierreportaiden jälkiä, jotka eivät ole walesilaisille ollenkaan tyypillisiä. Lisäksi on löydetty veistettyjä kiviä, joita on käytetty ikkunoiden ja ovien pielissä. Veistetyt kivet ovat Suttonin kiviä, jota saatiin Vale of Glamorganissa olleelta louhokselta, joka louhittiin loppuun keskiajalla.


Tiedosto:Path approaching Castell Morgraig.jpg|Morgraigin linnalle johtava polku.
Tiedosto:The interior of Castell Morgraig.jpg|Morgraigin linna muurien sisältä 2010.
Tiedosto:South-facing rectangular tower of Castell Morgraig.jpg|Etelätornin rauniot. 


## Lähteet

## Aiheesta muualla
*Castles and Fortifications of England and Wales: Morgraig Castle